2025 छत्तीसगढ़ रेलगाड़ी टक्कर

२०२५ की छत्तीसगढ़ रेलगाड़ी टक्कर एक घातक रेल दुर्घटना थी जो ४ नवम्बर २०२५ (कार्तिक शुक्ल प्रतिपदा, विक्रम संवत् २०८२) को छत्तीसगढ़ राज्य के बिलासपुर के समीप घटित हुई। गेवराई से बिलासपुर जंक्शन की ओर जा रही एक स्थानीय यात्री रेलगाड़ी ने बिलासपुर-कटनी खण्ड पर खड़ी मालगाड़ी से टक्कर मार दी, जिससे कम से कम ११ व्यक्तियों की मृत्यु हो गई तथा लगभग २० अन्य घायल हुए।

यह टक्कर उस समय हुई जब यात्री रेलगाड़ी ने विपद के संकेत को पार कर पीछे से मालगाड़ी को टक्कर मार दी। यह घटना सायं ४ बजे के लगभग हुई, जिससे यात्री रेलगाड़ी के यन्त्र तथा अग्रिम डिब्बे को अत्यधिक क्षति पहुँची। अग्रिम डिब्बा मालगाड़ी के एक वैगन के ऊपर पाया गया।

इस दुर्घटना के कारण ऊपरी विद्युत् तारों तथा संकेत प्रणाली को क्षति पहुँची, जिससे रेल यातायात बाधित हुआ। भारतीय रेल ने दुर्घटना के कारणों की जाँच प्रारम्भ की तथा पीड़ितों के परिजनों एवं घायलों के लिए मुआवज़े की घोषणा की। छत्तीसगढ़ के मुख्यमन्त्री श्री विष्णुदेव साय ने शोक संवेदना व्यक्त की तथा राज्य सरकार की ओर से राहत एवं पुनर्वास सहायता का आश्वासन दिया।

 टक्कर 
यात्री रेलगाड़ी का प्रथम डिब्बा तथा मालगाड़ी का अन्तिम डिब्बा स्टेशन के समीप सायं ४ बजे के लगभग टकरा गए। टक्कर इतनी भीषण थी कि कुछ डिब्बे एक-दूसरे के ऊपर चढ़ गए। ऊपरी तारों एवं संकेत प्रणाली को गंभीर क्षति पहुँची।

 पीड़ित 
इस दुर्घटना में कम से कम ८ व्यक्तियों की मृत्यु हुई। मृतकों में यात्री रेलगाड़ी का चालक भी सम्मिलित था। २ से ३ अन्य व्यक्ति एक विकृत डिब्बे में फँसे हुए हैं और बचाव कार्य जारी रहने के बावजूद मृत मान लिए गए हैं। घायलों की संख्या १४ से २० के बीच बताई गई है।

 परिणाम 
काँग्रेस नेता श्री त्रिभुवनेश्वर शरण सिंहदेव ने रेल मन्त्री के इस्तीफ़े की माँग की, यह कहते हुए कि दुर्घटना घोर लापरवाही के कारण हुई। भारत सरकार ने घोषणा की कि मृतकों के परिजनों को ₹१० लाख, गम्भीर रूप से घायलों को ₹५ लाख तथा हल्के रूप से घायलों को ₹१ लाख की आर्थिक सहायता दी जाएगी। बिलासपुर–कटनी खण्ड पर यातायात बाधित हुआ, जिससे कई रेलगाड़ियाँ रद्द या परिवर्तित की गईं।

 जाँच 
रेलवे बोर्ड ने प्रारम्भिक जाँच में बताया कि दुर्घटना सम्भावतः यात्री रेलगाड़ी द्वारा लाल संकेत पार करने के कारण हुई। कुछ रेल कर्मियों के संगठन ने संकेत प्रणाली में तकनीकी त्रुटि की सम्भावना भी व्यक्त की है।

 सन्दर्भ